
VILKAVIŠKIO SALOMĖJOS NĖRIES PAGRINDINĖS MOKYKLOS  KREPŠINIO AIKŠTELĖS KAPITALINIO REMONTO IR TVOROS ĮRENGIMO  DARBŲ, VYKDOMŲ  ADRESU NEPRIKLAUSOMYBĖS G. 58, VILKAVIŠKIS,
TECHNINĖ SPECIFIKACIJA

	
Eil.
Nr.
	
Pavadinimas
	
Reikalavimai

	1.
	 Užsakovas
	Vilkaviškio Salomėjos  Nėries pagrindinė mokykla

	2.
	Pirkimo pavadinimas

	Krepšinio aikštelės, esančios adresu:  Nepriklausomybės  g. 58, Vilkaviškis, kapitalinio remonto ir tvoros įrengimo darbai. 

	3.
	Perkami darbai
	Krepšinio aikštelės, esančios adresu: Nepriklausomybės g. 58, Vilkaviškis, kapitalinio remonto ir tvoros įrengimo  darbai pagal parengtą projektą.

	4.
	Statinio projekto pavadinimas
	Krepšinio aikštelės, sporto paskirties statinio, kapitalinio remonto ir tvoros, kitos paskirties statinio, statybos (kitų inžinerinių statinių grupė), Nepriklausomybės g. 58, Vilkaviškio m., supaprastintas  projektas.
Projekto parengimo data 2026 m.,  projekto Nr. 2601

	5.
	Žemės sklypo kadastrinis numeris
	3963/0010:171(sklypo unikalus numeris 4400-5069-9448)

	6.
	Statinio klasifikavimas pagal jo naudojimo paskirtį
	Kiti inžineriniai statiniai

	7.
	Statinio statybos rūšis
	Kapitalinis remontas ir nauja statyba

	8.
	Statinio kategorija
	II grupės nesudėtingi statiniai

	9.
	Planuojamų darbų aprašymas ir reikalavimai
	9.1. Rangovas turi atlikti visus darbus, reikalingus visiškai įrengtai ir eksploatuoti tinkamai krepšinio aikštelei, įskaitant:  
9.1.1 krepšinio aikštelės pagrindo remontas, naujos dangos įrengimas ir aikštelės ženklinimas;
9.1.2. krepšinio stovų su lankais  ir tinkleliais montavimas;
9.1.3. tribūnos įrengimas;
9.1.4. krepšinio aikštelės segmentine tvora su varteliais  aptvėrimas;
9.1.5. teritorijos sutvarkymas;
9.1.6. statybinių atliekų išvežimas
9.2. Rangovas privalo tinkamai pildyti elektroninį statybos darbų žurnalą, teikti ir įkelti į jį visus teisės aktuose nustatytus dokumentus ir duomenis, užtikrinti tinkamą jo pildymą viso statybos darbų vykdymo metu ir, užbaigus statybos darbus, atlikti visus teisės aktuose nustatytus veiksmus, susijusius su elektroninio statybos darbų žurnalo užbaigimu.
9.3. Atliekami darbai turi atitikti statybą reglamentuojančių teisės aktų reikalavimus.

	10.
	Kiti reikalavimai ir sąlygos

	10.1.Rangos darbai bus vykdomi veikiančios mokyklos teritorijoje, mokinių pamokų metu. Rangovas privalo organizuoti darbus taip, kad nebūtų trukdoma mokyklos veiklai ir būtų užtikrintas mokinių, mokyklos darbuotojų bei kitų asmenų saugumas.
10.2. Tiekėjui, prieš pateikiant pasiūlymą, rekomenduojama įvertinti darbų apimtis ir esamą situaciją objekte. Objekto apžiūros laikas derinamas su Užsakovo atstovu.
10.3. Į pasiūlymo kainą turi būti įtrauktos visos išlaidos, reikalingos darbams tinkamai atlikti, įskaitant medžiagų, mechanizmų, įrankių, transportavimo, pakrovimo, iškrovimo, atliekų išvežimo ir kitas su darbų atlikimu susijusias išlaidas.
10.4. Darbai atliekami vadovaujantis parengtu projektu. Rangovas, prieš pradėdamas darbus, privalo įvertinti esamą situaciją objekte. Nustačius neatitikimus ar neaiškumus, jie turi būti suderinti su Užsakovu ir (ar) techniniu prižiūrėtoju.
10.5. Rangovas privalo:
10.5.1. Organizuoti darbus taip, kad nebūtų trukdoma mokyklos veiklai, techninę priežiūrą atliekantiems specialistams, Užsakovo atstovams ir kitiems teisėtai objekte esantiems asmenims, taip pat vykdyti teisėtus jų nurodymus.
10.5. 2. Laikytis darbuotojų saugos ir sveikatos, priešgaisrinės saugos, aplinkosaugos ir kitų darbų vykdymui taikomų teisės aktų reikalavimų.
10.5.3. Tinkamai aptverti ir pažymėti darbų zoną bei užtikrinti, kad į ją nepatektų mokiniai, mokyklos darbuotojai ir kiti pašaliniai asmenys.
10.5.4. Nekeisti Projekte numatytų techninių sprendinių savo nuožiūra. Nustačius būtinybę keisti projekto sprendinius ar atlikti papildomus darbus, Rangovas privalo juos iš anksto suderinti su Užsakovu ir (ar) techniniu prižiūrėtoju teisės aktų nustatyta tvarka.
10.5.5. Jeigu Projekte ir (ar) techninėje specifikacijoje nurodomas konkretus gamintojas, prekės ženklas, modelis, medžiaga, įranga ar kitas konkretus apibūdinimas, laikoma, kad šalia tokio nurodymo yra įrašyta „arba lygiavertis“, kai tai leidžiama teisės aktų nustatyta tvarka. Lygiavertis gaminys, medžiaga ar įranga turi atitikti Projekte ir (ar) techninėje specifikacijoje nustatytus techninius, funkcinius ir kokybinius reikalavimus.
10.5.6. Visi darbams naudojami gaminiai ir medžiagos turi būti tinkami pagal paskirtį ir atitikti jiems taikomų teisės aktų, techninių reglamentų ir standartų reikalavimus. Rangovas privalo pateikti jų atitiktį patvirtinančius dokumentus, kai tai privaloma pagal teisės aktus arba to pareikalauja Užsakovas.
10.5.7. Visas darbų metu susidariusias statybines atliekas Rangovas privalo surinkti, išvežti savo lėšomis ir perduoti teisę atitinkamas atliekas tvarkyti turinčiam atliekų tvarkytojui. Užsakovo pareikalavimu Rangovas privalo pateikti atliekų perdavimą patvirtinančius dokumentus.
10.5.8. Prieš pradėdamas darbus Rangovas privalo suderinti darbų pradžios laiką ir darbų organizavimą su Užsakovu.
10.5.9. Rangovas privalo su Užsakovu suderinti darbų vykdymo grafiką, medžiagų ir įrangos sandėliavimo vietas bei kitus su darbų organizavimu susijusius klausimus.
10.5.10. Darbus Rangovas privalo vykdyti vadovaudamasis Lietuvos Respublikoje galiojančiais statybos darbų vykdymą, darbuotojų saugą ir sveikatą, priešgaisrinę saugą, aplinkos apsaugą ir kitus darbų vykdymui taikomus reikalavimus reglamentuojančiais teisės aktais.
10.5.11. Rangovas atsako už jam tenkančių darbų saugos ir sveikatos reikalavimų laikymąsi bei saugią darbų organizavimo aplinką statybvietėje.
10.5.12.  Darbų atlikimo terminas – ne ilgesnis kaip 2 (du) mėnesiai nuo darbų pradžios

	11.
	Pateikiami papildomi dokumentai
	Krepšinio aikštelės, sporto paskirties statinio, kapitalinio remonto ir tvoros, kitos paskirties statinio, statybos (kitų inžinerinių statinių grupė), Nepriklausomybės g. 58, Vilkaviškio m., supaprastintas  projektas.
Projekto parengimo data 2026 m.,  projekto Nr. 2601, elektroninė pdf versija,  1 komplektas.






